| Medaljeoversikt |
| --- |
| Konkurrerte for Portugals flagg Portugal |
| Boccia |
|  Paralympiske leker |
| Sølv | London 2012 | BC3, par |
| Bronse | London 2012 | BC3, individuelt |
| Gull | Sydney 2000 | BC3, individuelt |
| Gull | Atlanta 1996 | BC1 wad, individuelt |
| Gull | Atlanta 1996 | BC1 wad, par |
|  VM i boccia |
| Sølv | Lisboa 2010 | BC3, par |
| Sølv | Lisboa 2010 | BC3, individuelt |
|  EM i boccia |
| Gull | Póvoa de Varzim 2009 | BC3, par |
| Gull | Póvoa de Varzim 2005 | BC3, par |

**José Carlos Macedo** (født 30. juni 1972 i Braga) er en portugisisk handikappet bocciaspiller, som konkurrerer i klassen BC3, som er en av klassene for utøvere med cerebral parese eller andre funksjonshemminger, som ikke greier å holde og kaste ballen selv, men må bruke bocciarenne. 

Han har cerebral parese, og begynte med boccia i 1992.

Karriere
--------

Macedo vant to gullmedaljer ved Paralympiske sommerleker 1996 i Atlanta. Han fikk gull både individuelt i klassen BC1 wad (med bocciarenne - with assistive devices) og i lagkonkurransen i samme klasse. Også ved Paralympiske sommerleker 2000 i Sydney fikk han gull individuelt, denne gangen i klassen BC3. Han deltok også i parkonkurransen, men der tapte Portugal bronsefinalen mot Canada.

Han kom på 5.-plass individuelt ved EM i boccia 2005, der Portugal fikk gull i parkonkurransen. Året etter, ved VM i 2006, kom han på 6.-plass, mens Portugal kom på 4.-plass i parkonkurransen i klassen BC3.

Ved EM i boccia 2009 kom han på femteplass, mens Portugal forsvarte gullet i parkonkurransen fra EM i 2005. Året etter fikk han sølv ved VM i boccia (CPISRA Boccia World Championships 2010), bak Ho-Won Jeong. Her tapte Portugal finalen 0-10 mot Sør-Korea, og fikk VM-sølv.

I 2011 kom han på 14.-plass i klassen BC3 ved CPISRA Boccia World Cup 2011, der Ho-Won Jeong vant gull, mens det portugisiske laget finn bronse i parkonkurransen. Ved utgangen av 2011 var han rangert som nummer 4 i verden i sin klasse.

Ved Paralympiske sommerleker 2012 i London fikk han to medaljer. Han fikk bronse individuelt i klassen BC3, der han tapte på tie-break for Ho-Won Jeong i semifinalen, etter 2-2 etter de fire ordinære omgangene, men slo Han-Soo Kim 3-2 i bronsefinalen. Han deltok også i parkonkurransen i klassen BC3, der Portugal fikk sølv, etter tap 1-4 mot Hellas i finalen.

Referanser
----------

1. ↑  IPC - *Atlanta 1996 Paralympic Games Boccia Mixed Individual C1 wad* Arkivert 24. september 2015 hos Wayback Machine. besøkt 25. oktober 2012.
2. ↑  IPC - *Atlanta 1996 Paralympic Games Boccia Mixed Pairs C1 wad* Arkivert 16. september 2012 hos Wayback Machine. besøkt 25. oktober 2012.
3. ↑  IPC - *Medallists - Sydney 2000 Paralympic Games - Boccia*, besøkt 25. oktober 2012.
4. ↑  IPC - *Sydney 2000 Paralympic Games Boccia Mixed Pairs BC3*, besøkt 25. oktober 2012.
5. ↑  CPISRA - *World ranking list of BC1 - Wednesday, Nov 19 2008* Arkivert 16. september 2012 hos Wayback Machine. besøkt 25. oktober 2012.
6. 1 2  CPISRA - *Boccia World Rank List 2011* Arkivert 16. september 2012 hos Wayback Machine. besøkt 25. oktober 2012.

Eksterne lenker
---------------

* Profil hos IPC Arkivert 5. mars 2016 hos Wayback Machine.
* London 2012 - Jose Macedo
* London 2012 - Athletics - Boccia (resultater PL 2012)